கேள்வி: பரேசு இரத்வா குறித்து விரிவாக சொல்லுங்கள்.
பதில்: File:Paresh Rathwa.jpg பரேசு இரத்வா (''Paresh Rathwa'') இந்தியா குசராத்து சோட்டா உதய்பூர் மாவட்டத்தைச் சேர்ந்த ஒரு பாரம்பரிய பித்தோரா ஓவியர் ஆவார். பித்தோரா என்பது இரத்வா, பில்சு மற்றும் பிலாலா பழங்குடியினரால் சுவர்களில் வரையப்பட்ட ஒரு சடங்கு ஓவியமாகும். 1968 ஆம் ஆண்டு ஆக்த்து மாதம் 17 ஆம் தேதியன்று இவர் பிறந்தார். பொருளாதார சிக்கல் காரணமாக 10 ஆம் வகுப்பு வரை மட்டுமே படித்தார். இளம் வயதிலேயே பித்தோரா கலைஞர்களுடன் கிராமம் கிராமமாகச் சென்று பயிற்சி எடுக்க ஆரம்பித்தார். 22 ஆவது வயதில் இரத்வா சமூகத்தில் இவருக்கு பித்தோரா கலைஞராக அங்கீகாரம் கிடைத்தது. 1990 ஆம் ஆண்டுவரை கிராமம் கிராமமாக பித்தோரா ஓவியத்தை வரைந்து கொண்டிருந்த இவர் பல்வேறு பன்னாட்டு, தேசிய, மாநில பழங்குடியினர் திருவிழாக்களில் கலந்து கொள்ளத் தொடங்கினார். குறிப்பாக 1995 ஆம் ஆண்டு சப்பான் நடைபெற்ற பன்னாட்டு ஓவியக் கண்காட்சி மற்றும் 2000 ஆம் ஆண்டில் இத்தாலி நடைபெற்ற கண்காட்சி ஆகியவற்றை கூறலாம். 2023 ஆம் ஆண்டு பரேசு இரத்வாவிற்கு இந்தியாவின் நான்காவது உயரிய குடிமக்கள் விருதான பத்மசிறீ விருது வழங்கப்பட்டது.